**КУПАЦ:**

/Назив здравствене установе/ \_\_\_\_\_\_\_\_\_\_\_\_\_\_\_\_\_, /адреса/ \_\_\_\_\_\_\_\_\_\_\_\_\_\_\_\_\_\_\_\_, /име и презиме лица које га заступа/ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Матични број: XXXX

ПИБ: XXXXX

Број рачуна: XXXXX који се води код Управе за трезор

(У даљем тексту: Купац)

**ДОБАВЉАЧ:**

**PHOENIX PHARMA d.o.o., Београд, ул. Боре Станковића бр. 2, кога заступају директори Александра Драшковић и Иван Банковић**

Матични број: 07517807

ПИБ: 100000266

Број рачуна: 330-4006847-79 који се води код Credit Agricole Banke

 (у даљем тексту: Добављач)

Дана \_\_.\_\_.20\_\_. године закључују

**УГОВОР БР. \_\_\_\_\_\_\_**

**ЗА ЛЕКОВЕ ЗА ОСИГУРАНА ЛИЦА ФОНДА**

**ЗА ЈАВНУ НАБАВКУ ЛЕКОВA СА ЛИСТЕ Ц ЛИСТЕ ЛЕКОВА ЗА 2018. ГОДИНУ**

**за партије 12, 14, 16, 18, 19, 20, 21, 32, 34, 37, 43, 46**

**КПП ШИФРА: \_\_\_\_\_\_\_\_\_\_**

**1. УВОДНЕ НАПОМЕНЕ И КОНСТАТАЦИЈЕ**

1. Купац и Добављач у уводу констатују:
	* 1. да су Републички фонд за здравствено осигурање и Фонд за социјално осигурање војних осигураника спровели отворени поступак јавне набавке Лекова са Листе Ц Листе лекова за 2018. годину, број јавне набавке: 404-1-110/18-34,
		2. да су Републички фонд за здравствено осигурање и Фонд за социјално осигурање војних осигураника закључили оквирни споразум са добављачем Phoenix Pharma d.o.o**.,** на основу Одлуке бр. 404-1-33/18-54 од 14.09.2018. године,
		3. да овај уговор о јавној набавци закључују у складу са оквирним споразумом бр. 76-13/18 од 27.9.2018. године, Анексом оквирног споразума бр. 76-13/18 од 8.10.2018. године и Анексом II оквирног споразума бр. 76-13/18 од 7.3.2019. године.
	1. На сва питања која нису уређена овим уговором, примењују се одредбе оквирног споразума из става 1. овог члана Уговора,

**2. ПРЕДМЕТ УГОВОРА**

1. Предмет уговора је куповина лекова за осигурана лица Фонда, наведених у Спецификацији лекова са ценама која се налази у Прилогу овог уговора и чини његов саставни део (Прилог 1).
2. Купац је у обавези да изврши куповину уговорених лекова и у целости реализује овај уговор.

**3. ЦЕНА И ПЛАЋАЊЕ**

1. Цене из овог Уговора су јединичне цене наведене у члану 2. овог уговора које одговарају ценама из оквирног споразума бр. 76-13/18 од 27.9.2018. године.
2. Фонд плаћа испоручене количине по уговореним једничним ценама, увећаним за износ ПДВ-а у року од 90 дана од дана испостављања фактуре Купцу. Добављач је у обавези да за испоручена добра један примерак отпремнице и фактуре достави, у електронској форми, надлежној филијали Републичког фонда.
3. Oбавезе које доспевају у наредној години биће реализоване највише до износа средстава која ће за ову намену бити одобрена у тој буџетској години.
4. Уговорена цена мења се у случају да због измене Правилника о Листи лекова који се прописују и издају на терет средстава обавезног здравственог осигурања, односно Одлуке о највишим ценама лекова за употребу у хуманој медицини, а чији је режим издавања на рецепт дође до промене цене лека услед које цена из уговора постаје виша од цене из Правилника, односно Одлуке. У том случају, ценом из овог уговора сматраће се цена из Правилника, односно Одлуке, која се аутоматски примењује, даном ступања на снагу Правилника, односно Одлуке, без закључивања Анекса.
5. Уколико се, током трајања овог уговора, цена за лек који је предмет овог уговора увећа на Листи лекова за износ преко 5 процената у односу на цену утврђену Правилником о Листи лекова који се прописују и издају на терет средстава обавезног здравственог осигурања, Добављач има право на увећање цене из уговора и то за проценат који представља разлику између процента увећања цене лека и 5 процената. О наведеној промени цене, Фонд ће доставити обавештење Добављачу и Купцима, и спецификацију лекова са промењеним ценама ће објавити на својој интернет страници.
6. Повећање цене лека, из претходног става, рачуна се само у односу на цену истог у последње важећем Правилнику о Листи лекова који се прописују и издају на терет средстава обавезног здравственог осигурања.
7. Уколико током трајања овог уговора Добављач достави Фонду захтев за умањење цене лека који је предмет овог уговора, ценом из овог уговора сматраће се цена лека из захтева Добављача, о чему ће бити закључен анекс уговора, а након закључења анекса оквирног споразума.
8. Укупна вредност уговора јесте укупна вредност за све количине лекова наведене у Спецификацији лекова са ценама (Прилог 1), са урачунатим ПДВ-ом и износи \_\_\_\_\_\_\_\_\_\_\_\_ динара.
9. **ИСПОРУКА**
10. Добављач се обавезује да ће укупно уговорену количину лекова из члана 2. овог уговора испоручивати Купцу према потребама Купца, и то у року од 48 сати од дана пријема писменог захтева купца.
11. Место испоруке је \_\_\_\_\_\_\_\_\_\_\_\_ /унети место испоруке/.
	1. Добављач је у обавези да, уз лек који је предмет партије 12, испоручи Купцу (здравственој установи)/ Крајњем кориснику Фонда за СОВО о свом трошку, за све пацијенте на терапији овим леком потребан број PCR тестова у складу са стручним смерницама за лечење ових пацијената, као и лек ribavirin у количини која је пропорционална количини лека коју добављач испоручује Купцу (здравственој установи)/ Крајњем кориснику Фонда за СОВО за наведену партију, и довољна је за комбиновану терапију свих пацијената који се лече предметним леком (пацијенти чије је лечење у току и новоуведени пацијенти).

*(уколико се уговор не закључује за партије 12, тачка 4.3 се брише)*

* 1. Добављач је у обавези да, у периоду важења оквирног споразума, обезбеди бесплатну количину лека у партији 43, а без обавезе плаћања у количини потребној за прва четири месеца лечења новоуведених пацијената на лек у партији 43.
	2. Добављач је у обавези да, у периоду важења оквирног споразума, обезбеди бесплатну количину лека у партији 46, а без обавезе плаћања у количини потребној за првих шест месеци лечења новоуведених пацијената на лек у партији 46.

**5. УГОВОРНА КАЗНА**

1. У случају прекорачења уговореног рока испоруке Добављач је дужан да плати Купцу уговорну казну у износу од 0,5% од укупне вредности уговорених лекова без ПДВ-а за које је прекорачио рок испоруке, за сваки дан закашњења, али не више од 5% од уговорене вредности тих лекова.
2. Ако штета пређе износ уговорне казне става 1. овог члана, Купац може да тражи накнаду стварне штете, а може и да раскине уговор.

**6. ВИША СИЛА**

1. Наступање више силе ослобађа од одговорности уговорне стране за кашњење у извршењу уговорених обавеза. О датуму наступања, трајању и датуму престанка више силе, уговорне стране су обавезне, да једна другу обавесте писменим путем у року од 24 (двадесетчетири) часа.
2. Као случајеви више силе сматрају се екстремни и ванредни догађаји који се не могу предвидети, који су се догодили без воље и утицаја уговорних страна и који нису могли бити спречени од стране погођене вишом силом. Вишом силом се могу сматрати природне катастрофе (земљотреси, пожари, поплаве), експлозије, транспортне несреће, императивне одлуке органа власти и други случајеви, који су законом утврђени као виша сила.

**7. СПОРОВИ**

1. Стране у уговору су сагласне да се евентуални спорови решавају споразумно, а у случају да се спор не може решити споразумним путем, утврђује се стварна и месна надлежност Привредног суда у Београду.
2. **РАСКИД УГОВОРА**
3. У случају битних повреда одредаба уговора или повреда које се понављају, уговор може да раскине свака уговорна страна. Раскид уговора захтева се писменим путем, уз раскидни рок од 15 (петнаест) дана.
4. Раскид уговора из разлога наведених у ставу 1. овог члана могућ је само уколико је друга уговорна страна претходно упозорена на битне повреде или повреде које се понављају и уколико исте није отклонила у остављеном року који мора бити разуман.
5. Раскид уговора из разлога наведених у ставу 1. овог члана може да изврши само уговорна страна која је своје доспеле уговорне обавезе у потпуности и благовремено извршила.
6. Уговорна страна која је раскинула уговор је у обавези да о истом обавести Фонд, у року од 7 (седам) дана.
7. **СТУПАЊЕ НА СНАГУ УГОВОРА**
	1. Овај уговор ступа на снагу даном потписивања од стране обе уговорне стране
8. **ЗАВРШНЕ ОДРЕДБЕ**
9. Овај уговор је сачињен у ХХ (\_\_\_\_\_ ) истоветних примерка на српском језику, од којих се свакој уговорној страни уручују по ХХ ( \_\_\_ ) примерка.
10. Саставни део овог уговора је Прилог бр. 1 – Спецификација лекова са ценама
11. Саставни део овог уговора је Прилог бр. 2 – Образац КВИ, који садржи податке за квартално извештавање, у складу са чланом 132. став 2. Закона о јавним набавкама

|  |  |
| --- | --- |
| КУПАЦ | ДОБАВЉАЧ |
|  |  |
| /Назив здравствене установе/ | Phoenix Pharma d.o.o., |
|  |  |
|  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| /Име и презиме директора здравствене установе/ | Александра Драшковић |
|  |  |
|  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  | Иван Банковић |